ଆମେରିକା ଓ ଚୀନ ମଧ୍ୟରେ ହୋଇଯିବ କି ଯୁଦ୍ଧ ! ଉତ୍ତେଜନା ସ୍ଥଳକୁ ରୁଷ ମଧ୍ୟ ପଠାଉଛି ସେନା, ଦକ୍ଷିଣ ଚୀନ ସାଗରରେ ସ୍ଥିତି ଉତ୍ତେଜନାପୂର୍ଣ୍ଣ - Prameya News7\nଆମେରିକା ଓ ଚୀନ ମଧ୍ୟରେ ହୋଇଯିବ କି ଯୁଦ୍ଧ ! ଉତ୍ତେଜନା ସ୍ଥଳକୁ ରୁଷ ମଧ୍ୟ ପଠାଉଛି ସେନା, ଦକ୍ଷିଣ ଚୀନ ସାଗରରେ ସ୍ଥିତି ଉତ୍ତେଜନାପୂର୍ଣ୍ଣ\nମସ୍କୋ ୧୯।୦୯ଃ ଆମେରିକା ଓ ଚୀନ ମଧ୍ୟରେ କ୍ରମାଗତ ଉତ୍ତେଜନା ବଢିବାରେ ଲାଗିଛି। ଏହା ମଧ୍ୟରେ ରୁଷ ନିଜ ସୈନିକଙ୍କୁ ମୁତୟନ କରିବାକୁ ନିଷ୍ପତ୍ତି ନେଇଛି। ରୁଷର ପ୍ରତିରକ୍ଷା ମନ୍ତ୍ରୀ ସର୍ଗେଇ ଶୋଇଗୁ ଗୁରୁବାର କହିଛନ୍ତି ରୁଷ କ୍ଷେତ୍ରରେ ବଢୁଥିବା ଉତ୍ତେଜନାକୁ ଦୃଷ୍ଟିରେ ରଖି ସୁଦୂର ପୂର୍ବରେ ନିଜର ସୈନ୍ୟ ଉପସ୍ଥିତି ବଢାଉଛି। ପ୍ରତିରକ୍ଷା ବିଶେଷଜ୍ଞଙ୍କ ଅନୁଯାୟୀ ପୂର୍ବ ଚୀନ ସାଗରରେ ସ୍ଥିତ ରୁଷର ନୌସେନା ପ୍ରତିଷ୍ଠାନ ଭ୍ଲାଦିଭୋସ୍ତୋକରେ ରୁଷି ସେନାର ସଂଖ୍ୟା ବୃଦ୍ଧି କରାଯାଉଛି। ଏହି ବେସ୍ ଜରିଆରେ ରୁଷ ପ୍ରଶାନ୍ତ ମହାସାଗର, ପୂର୍ବ ଚୀନ ସାଗର ଓ ଫିଲିଫାଇନ୍ସ ସାଗର ଉପରେ ନିଜର ନଜର ରଖି ପାରିବ।
